“เงินบาท” เปิดแข็งค่า 35.44 บ. จับตาประชุมกนง.-ตัวเลขเงินเฟ้อสหรัฐพรุ่งนี้
ภาวะตลาดเงินบาทเปิด 35.44 บ. แข็งค่าจากวานนี้ หลังตลาดจับตาประชุมกนง.-ตัวเลขเงินเฟ้อสหรัฐวันที่ 10 ส.ค. 65
ภาวะตลาดเงินบาทเปิด 35.44 บ. แข็งค่าจากวานนี้ หลังตลาดจับตาประชุมกนง.-ตัวเลขเงินเฟ้อสหรัฐวันที่ 10 ส.ค. 65
9 ส.ค. 2565

ผู้สื่อข่าวรายงานว่า นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.44 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 35.82 บาท/ดอลลาร์
โดยเช้านี้เงินบาทแข็งค่า เนื่องจากเมื่อคืนนี้อัตราผลตอบแทนพันธบัตรสหรัฐฯ ย่อตัวลง ขณะที่ราคาทองปรับขึ้นจึงมองว่า Flow ทอง เป็นปัจจัยที่ทำให้บาทแข็งค่าค่อนข้างเร็ว ด้านภูมิภาคเช้านี้เคลื่อนไหวแบบผสม
ทั้งนี้ ในภาพใหญ่ตลาดรอติดตามปัจจัยของวันพรุ่งนี้เป็นหลัก ได้แก่ การประชุมคณะกรรมการนโยบายการเงิน (กนง.) ของ
ไทย และดัชนีราคาผู้บริโภค (CPI) เดือนก.ค. ของสหรัฐ ให้กรอบเคลื่อนไหววันนี้ในกรอบ 35.40-35.65 บาท/ดอลลาร์